: : Terima kasih Tuan Speaker. Soalan 37.
PERTANYAAN-PERTANYAAN MULUT DARIPADA Y.B. TUAN RAJIV A/L RISHYAKARAN (N34 BUKIT GASING)
TAJUK : IMPAK PEMBERHENTIAN AIR PERCUMA
37. Bertanya kepada Y.A.B. Dato’ Menteri Besar:-
Adakah pemberian air percuma secara automatik yang dihentikan baru-baru ini mengurangkan purata kegunaan seharian untuk pelanggan domestik?
a)
Berapakah permohonan air percuma yang diterima dan diluluskan setakat ini?
: Terima kasih Bukit Gasing. Bukit Gasing ingin bertanyakan soalan berhubung dengan impak daripada pemberhentian air percuma Negeri Selangor yang kita telah mula laksanakan pada tahun ini dan ingin mengetahui adakah soalan pertamanya adakah akan mengurangkan purata penggunaan air untuk pelanggan domestik yang kedua berapakah permohonan air percuma yang diterima dan diluluskan setakat ini.
Untuk makluman Yang Berhormat Bukit Gasing, purata penggunaan air seharian para pelanggan domestik di Negeri Selangor adalah seperti berikut, untuk kalau saya sebut daripada Januari tahun 2020 sehingga Mei ya iaitu penggunaannya laporan bulan Januari ialah 43 juta meter padu. Bulan Februari 42.8 juta meter padu. Bulan Mac 44.3 juta meter padu peningkatan di situ. Bulan April penurunan 42.43 juta liter dan pada Mei meningkat mendadak daripada 42.43 kepada 62.5 juta meter padu.
Berdasarkan kepada akaun yang ada peningkatan daripada sebenarnya penurunan ya daripada 1.687 juta akaun pada bulan Januari dan kini bulan Mei 1.633 juta akaun jadi saya boleh buat secara purata penggunaan akaun setiap hari ialah pada bulan Januari 0.82 meter padu per akaun per hari. Meningkat kepada Februari 0.91. Pada bulan Mac 0.84 turun. Bulan April 0.86 meningkat tetapi pada bulan Mei meningkat daripada 0.86 kepada 1.23 meter padu per akaun per hari. Data purata penggunaan harian bagi pelanggan domestik bermula pada bulan Mac hingga Mei tidak lah dapat kita jadikan ukuran yang tepat bahawa pelanggan domestik menggunakan air secara berkurangan ini kerana disebabkan oleh kebanyakan pelanggan berada di rumah ya, 24 jam berikutan pelaksanaan perintah kawalan pergerakan (PKP) dan PKP Bersyarat oleh Kerajaan semasa Pandemik COVID-19 bermula Mac. 18 Mac hingga 31 Mei. Jadi kebetulan kita melaksanakan Program Air Percuma ini berlaku pulak PKP dan sebagainya jadi angka yang bulan-bulan berkenaan tidak boleh lah dijadikan ukuran sebenarnya tentang penggunaan air yang tepat ini kerana semua kita berada di rumah dan tentulah penggunaan air yang banyak dan ada macam saya di rumah kalau keluar 4 kali balik 4
kali mandi. Itu syarat dia. Siapa yang keluar rumah balik kena mandi banyak kali sebab COVID. Pendamik COVID. Tapi saya rasa, mungkin ke depan ini kita mungkin boleh membuat pemantauan dan kita faham bahawa perlunya kita memastikan penggunaan air sebab Malaysia ni sangat tinggi penggunaan air. Biasa 220 – 250 liter sehari tinggi ya berbanding dengan Singapura di sekitar 160. Sangat banyak penggunaan air yang kita di Malaysia ini dan juga di Negeri Selangor.
Permohonan pendaftaran Skim Air Darul Ehsan yang kita lancarkan di bawah penjajaran semula iaitu SADE (Skim Air Darul Ehsan) sehingga 31 Disember 2019 adalah sebanyak 226,969. Daripada jumlah ini sebanyak 15,625 tidak dapat diproses kerana pendaftarannya ke dalam Sistem Smart Inisiatif Peduli Rakyat (SSIPR) kerana sebab- sebab berikut:-
i. Nombor kad pengenalan telah digunakan oleh pemohon lain antaranya ya;
ii. Nombor meter air telah digunakan oleh pemohon lain;
iii. Nombor telefon telah digunakan oleh pemohon lain; saya pun tak faham macam mana boleh berlaku ni dan
iv. Maklumat permohonan yang tidak lengkap seperti tidak kemukakan nombor Kad Pengenalan, alamat e-mel, nombor akaun air, alamat kediaman/premis dan maklumat pasangan.
Selanjutnya, setelah semak silang dibuat ke atas 211,344 permohonan menggunakan data Lembaga Hasil Dalam Negeri (LHDN) dalam kategori Bantuan Sara Hidup (BSH) bagi memastikan kesahihan permohonan berdasarkan kepada kelayakan jumlah pendapatan di bawah RM 4,000.00, yang kita syaratkan mesti pendapatan di bawah RM 4,000.00. Sebanyak 199,254 layak mendapat SADE ataupun Skim Air Darul Ehsan dan 12,090 permohonan tidak layak kerana tidak memenuhi syarat pendapatan.
Dengan mengambil kira penduduk rumah pangsa kos rendah dalam kategori meter pukal yang secara automatik layak mendapat air percuma di bawah SADE, jumlah keseluruhan pengguna air Negeri Selangor yang menikmati SADE adalah sebanyak 250,000 akaun.
Sekian.